Rikunarita-ORG/Wikinium huggingface dataset:
# Àfrica

Lu cuntinenti àfricanu.
L'**Àfrica** è nu cuntinenti. Si cumponi di territori chi vannu dû Mari Meditirraniu a l'Àfrica dû Sud. È limitatu a ovest di l'Ocèanu Atlànticu e a est dû Mari Russu e di l'Ocèanu Innianu.

## Talìa puru

* Culunialismu n Africa
# Caracozza

Na caracozza di nu surci, 3D
Na caracozza umana, vista dû latu chî varî ossa
La **caracozza** (o **craniu**) è na struttura d'ossu chi duna furma â testa pâ majuranza dî virtibrati. Susteni la struttura dâ facci e pruteggi lu spazziu 'n cui s'attrova lu ciriveddu.
La caracozza veni cumposta di dui parti: lu **craniu** e lu gangularu (lu masciddaru o la mascidda nfiriuri).
La caracozza furma la parti cchiù antiriuri dû schèlitru, cuntinennu lu ciriveddu e certi strutturi dû sistema dî cincu senzi, comu l'occhi, l'aricchi, lu nasu e la vucca.
Nnô casu di l'umani, ssi strutturi dû sistema dî senzi fannu parti dû schèlitru dâ facci.

Li denti cumprènninu dda parti dâ caracozza chi è visìbbili.

## Etimuluggìa

La palora «caracozza» e' nu ncrociu dû grecu: *kàra* chi signìfica «testa», e lu sicilianu: crozza, chi macari pò significari «caracozza» 'n certi situazzioni.

## Rifirimenti

## Talìa macari

* Chirchiriddu
# Scarpeddu

|  |  |
| --- | --- |
|  | Sta pàggina è **òrfana**, zzuè nun àvi lijami a tràsiri.

---

Pi favuri, agghiunci na lijami a sta pàggina e scancella st'abbisu.
Pâ lista cumpleta dî pàggini òrfani, vidi a pàggina dâ catigurìa. |

Scarpeddu pi lu travagghiu dû lignu.
Lu **scarpeddu** è n'utènzili custituitu di na barra d’azzaru tirminanti cu na punta tagghienti, mpiegatu ntâ lavurazzioni dî petri, dî mitalli, dû lignu, ecc. Quannu lu scarpeddu è nicu, veni chiamatu "scarpidduzzu", mentri quannu è grossu, veni chiamatu "scarpidduni".
# Panthera tigris

| **Panthera tigris** |
| --- |
|  Panthera tigris tigris |
| **Classificazzioni scintìfica** |
|

|  |  |
| --- | --- |
| Regnu: | Animalia |
| Filu: | Chordata |
| Classi: | Mammalia |
| Òrdini: | Carnivora |
| Famigghia: | Felidae |
| Gèniri: | *Panthera* |
| Speci: | *Panthera tigris* |
| Suttaspeci: | Panthera tigris tigris Panthera tigris corbetti Panthera tigris amoyensis Pantheratigris sumatrae Panthera tigris altaica Panthera tigris jacksoni Panthera tigris sondaica † Panthera tigris balica † Panthera tigris virgata †

---

 |

 |
| **Trinomial nomu** |
| Panthera tigris LINNAEUS, 1775 |

La **tigri** (Panthera tigris, Linnaeus 1758) è nu mammìfiru di la famigghia di li felidi. C'un pisu ca po agghicari nzinu a li 300 kg, la tigri è lu cchiù granni di chiḍḍi ca sunnu chiamati "granni filini" ca custituìscinu lu gèniri *Panthera* (tigri, liuna, jaguaru, liupardu e liupardu di li nivi), e è l'ùnicu fèlidi a arrivari a jùnciri li diminziuni di li cchiù granni fèlidi di la pristoria. È videmma un pridaturi alfa, s'abbràncica 'dunca a lu pizzu cchiù autu di la catina alimintari, nun avennu pridaturi nti la natura, nun cunzidirannu pirò l'òmu.
Sparti di li granni diminziuna, è carattirizzata macari di lu particulari culuri nzavacciatu di lu manteḍḍu ca ci aggiuva a "scicari" visivamenti li fiùra di l'armali: lu disegnu di lu manteddu cancia tannicchia di suttaspeci a suttaspeci.
Ci su pirò macari canciati ntî lu culuri di lu manteddu, suprattuttu ntî la suttaspecia numinali '**Panthera tigris tigris'** (tigri inniana "di lu Bengala"), la chiù cumuni ntra di chisti è chidda cu strisci niuri supra a lu jancu.

## Vuci lijati

* Panthera leo

## Lijami a fora

* (EN) Save The Tiger Fund (STF)  Situ ufficiali di lu prucettu munniali pi la sarvata di la tigri;
* (EN) National Tiger Conservation Authority Situ ufficiali di lu “Project Tiger” di lu Cuvernu Innianu;
* (EN) Save China's Tigers Situ ufficialu di lu prucettu di sarvata cinisi;
* (EN) Sundarbans Tiger Project Research and Conservation of tigers in the largest remaining mangrove forest in the world;
* Tigri nti lu situ WWF;
* (EN) Tiger Conservation Securing a future for Tigers in the wild;
* (EN) Tigers in Crisis Information about the Earth's vanishing Tigers;
* (EN) Live Tiger Webcams Live Webcam of Tigers at a Zoo;
* (EN) BBC Wildfacts: Tiger
* (EN) Tiger Haven Sanctuary;
* (EN) ARKive images and movies of the tiger *(Panthera tigris)*;
* (EN) 21st Century Tiger situ di lu 12° annu di la tigri (calannariu cinisi).
* (EN) Animal Diversity Web: Panthera tigris (tigre) Scheda di la tigri di lu musèu zûlòggicu di la univirsitati dû Michigan
* (EN) Smithsonian Zoogoer National Zoological Park Scheda supra a la tigri di l'istitutu zûlòggicu Smithsonian
# Hippopotamus amphibius

| ?**Hippopotamus amphibius** |
| --- |
|   |
| **Classificazzioni scintìfica** |
|

|  |  |
| --- | --- |
| Duminiu: | Eukaryota  |
| Suprafilu: | Deuterostomia  |
| Filu: | Chordata  |
| Suttafilu: | Vertebrata  |
| Nfrafilu: | Gnathostomata  |
| Supraclassi: | Tetrapoda  |
| Classi: | Mammalia  |
| Suttaclassi: | Theria  |
| Nfraclassi: | Eutheria  |
| Supraòrdini: | Laurasiathera  |
| Òrdini: | Artiodactyla  |
| Famigghia: | Hippopotamidae  |
| Gèniri: | Hippopotamus  |
| Speci: | **Hippopotamus amphibius**  Linnaeus, 1758   |

 |
|  |
|   |
|

 |

Hippoptamus amphibius, canusciutu 'n sicilianu comu **pupòtamu,** è nu mammìfiru africanu dâ famigghia Hippopotamidae.

## Nomu

*Hippopotamus* è na furma latinizzata dû grecu anticu ἱπποπόταμος, *hippopótamos* ("cavaḍḍu di ciumi"): ἵππος *híppos*, "cavaḍḍu" e ποταμός, *pótamos*, "ciumi". U nomu dâ speci, *amphibius* è na furma latinizzata sempri dû grecu anticu ἀμφίβιος, *amphíbios* "ca fa na vita duppia".

## Carattirìstichi

U pupòtamu s'arricanusci pû corpu grossu, i jammi curti e e na testa assai granni, cû mussu ca si rapi nta na vucca china di denti. A peḍḍi è tritrigna e quasi senza pila, di culuri griggiu-azzolu, cu banni rosa ntornu all'occhi e all'aricchi.

U pupòtamu jetta dâ peḍḍi na sustanza ugghiusa e russigna, chiamata "sudura di sangu" ca pruteggi l'armalu dû suli e dî batteri.

I màsculi granni ponnu tuccari 1500-1800 kg, mentri i fìmmini sunnu na piccareḍḍa cchiù nichi.

## Habitat e distribbuzzioni

I pupòtami s'attròvanu ntê ciumi e ntê lachi di l'Àfrica subsahariana. Stannu quasi tuttu u jornu abbuḍḍati nta l'acqua pi rifriscàrisi e pi prutèggiri a peḍḍi.

Nèscinu câ notti pi manciari l'erba.

## Cumpurtamentu e dieta

Puru ca pàrinu nchiappati, pû veru st'armali sunnu assai àggili, sia ntâ terra ca nta l'acqua. Ponnu trattèniri u ciatu pi diversi minuti caminannu ntô funnu di l'acqua. Supra â terra ponnu cùrriri nzinu a 30 km/h puru si pi picca tempu.

Màncianu suprattuttu erba.

## Ripruduzzioni

U pirìudu dâ ripruduzzioni cancia a sicunna dâ zona. Di sòlitu, i pupòtami si accùcchianu nta l'acqua e doppu 8 misi nasci u nicu, già capaci di natari. A fìmmina accatta un picciriḍḍu â vota ca aḍḍatta p'ammeri un annu.

## Sarbamentu

U pupòtamu è cunziddiratu n'armalu a rìsicu, suprattuttu pi curpa dâ caccia e dâ pèrdita di l'habitat naturali.
# Ntistinu

Ntistinu umanu
Ntistinu di *Talpa europaea*
Lu **ntistinu** è nu tubbu piegatu ca forma l'ùrtima parti dô apparatu digirenti. Si distìnguinu lu ntistinu **tènui**, ca servi pâ digistiuni, e chiddu **crassu**, ca servi principarmenti pi l'assurbimentu di l'acqua.
Lu ntistinu cumìncia cô sfinteri pilòricu (cchiù prussimali) e finisci cu l'anu (cchiù distali).

## Ntistinu tènui

Lu ntistinu tènui eni fattu di na trîna di parti, ca sunnu lu **dùodinu**, lu **digiunu** e l'**ìleu**.

## Ntistinu crassu

Puru lu ntistinu crassu è fattu di tri parti principali, ca sunnu lu **cecu**, lu **còlun** e lu **rettu**.
# Filippini

La bannera dî Filippini
L'arcipèlacu di li Filippini
Li **Filippini**, ufficialmenti **Ripubblica dî Filippini**, sunnu nu statu dû sud-est asiàticu chi si trova nta l'ocèanu Pacificu, a sud di Taiwan, a sud-est di la Cina, a est di lu Vietnam, a nord-est di lu Bòrneu e a ovest di l'ocèanu Pacìficu. Manila è la so capitali.

|  |  |
| --- | --- |
| **ASEAN (*Association of SouthEast Asian Nations*)** |  |
| Brunei | Camboggia | Indunesia | Laos | Malesia | Myanmar | Filippini | Singapura | Thailandia | Vietnam |
| **Assirvaturi:** Papua Nova Guinea |